Dit verg buitengewone waagmoed en ’n hoogs ontwikkelde graad van sensitiwiteit van ’n regisseur en draaiboekskrywer om deurgaans die regte toon aan te slaan wanneer tragiese gebeurtenisse hulle afspeel.
Hy was aan ’n siekbed en rolstoel gekluister, maar sy wilskrag en die ondersteuning van sy vrou, Diana (Claire Foy), plaas Breathe bepaald in ’n meer optimistiese raamwerk as die fliek oor Hawking.
Andy Serkis maak hiermee sy regisseursdebuut ná ’n loopbaan as akteur in reekse soos The Lord of the Rings en die jongste Planet of the Apes-trilogie. Dit is opvallend hoe geïntegreerd hy die rolle van die hoof- en byspelers laat uitstaan.
William Nicholson se draaiboek is nie foutloos nie, maar die enigste beswaar wat gewig dra, is dat hy die diepste menslike pyn nie altyd met die no­dige gewig uitdra nie.